钦定古今图书集成/明伦汇编/闺媛典/第135卷 > 杨玉山小妻张氏
## 钦定古今图书集成/明伦汇编/闺媛典/第135卷 > 杨玉山小妻张氏

按《明外史列女传》：“张氏，松江杨玉山小妻，南京人。玉
山商南京，娶之。逾月，杨以妇妒，使之归张，屏居自守，
杨亦数往来，所赠千计。后二十馀年，杨坐役累，罄其
产，怏怏失明。张闻之，直造杨庐，拜主母，捧杨袂大恸，
乃悉出向所赠金珠，具妆嫁其二女，并为二子纳室，
留侍汤药。逾年，杨死，守其柩不去。既免丧，父母强之”
归，不从，矢志以没，终身不见一人。